Tramp Quddusning qadimiy obidalarini ziyorat qilgan birinchi AQSh prezidenti bo‘ldi

AQSh prezidenti Donald Tramp Quddus eski shahrining muqaddas ziyoratgohlari — Iso qabri ibodatxonasi va Yig‘i devorida bo‘ldi. Uning ziyoratini Isroilning barcha telekanallari translyatsiya qildi, deb xabar beradi “TASS”.

Tramp Quddusning eski shahri bo‘ylab sayrini Isroil va Falastin rahbariyati vakillarisiz amalga oshirdi. Bu joy maqomi belgilanmagani uchun u shunday qildi.
“Tramp Eski shahar va Yig‘i devoriga borgan birinchi amaldagi AQSh prezidenti bo‘ldi”, — deb yozdi AQShning Isroildagi elchisi Dan Shapiro Twitter’dagi sahifasida.
1. Trump makes history as first sitting POTUS to visit Jerusalem's Old City and Western Wall.
— Dan Shapiro (@DanielBShapiro) May 22, 2017
Quddusning eski shahar qismi Isroil va Falastin o‘rtasidagi bahsli hudud hisoblanadi.